कार्यक्रममा प्रदेश सभा सदस्य गणेश दुलालले वडाभित्र रहेको ५५ रोपनी साविक ट्रलीबस सञ्चालन भएको जमिनलाई उत्पादनमुलक क्षेत्रमा उपयोग गर्नुपर्ने बताउँदै अन्तरराष्ट्रिय सम्मेलन केन्द्र र आसपासका क्षेत्रको सवारी आवागमन व्यवस्थापनलाई दृष्टिगत गरेर नगर विकास कोषसँगको सहकार्यमा लिफ्ट पार्किङ्को डिपिआरको काम भइरहेको बताउनुभयो । बाग्मती कोरिडोर खोल्न सकुम्बासी समस्या समाधान गर्नु पर्ने प्रसङ्ग उल्लेख गर्दै उहाँले — बडा भएर बग्ने बाग्मती नदी किनारामा ४७५ घर रहेको, तीमध्ये ११५ घर बनाउने धनी आफ्नै घरमा बसेर त्यहाँ अरुलाई भाडामा दिएको, ८६ घरधुरी निर्माण गरेर १५ लाख रुपैयाँसम्मा विक्री भएको तथ्याङ्क उल्लेख गर्दै वास्तविक सकुम्बासी ५ प्रतिशत भएको र तिनलाई महानगरकै प्रयासमा व्यवस्थापन गर्न सकिने बताउनुभयो । कार्यक्रममा बोल्ने क्रममा प्रदेश सभा सदस्य राजेन्द्र गुरुङ्ले — नागरिकबाट आएका सवाल र जिज्ञासाको जवाफ दिएर भन्दा विकास गर्नुपर्छ भन्ने जिम्मेवारी बोध गरेर अगाडि बढ्ने बताउनुभयो । समस्या साझा हुन्, तिनलाई साझा सोचबाट व्यवस्थापन गरौं, उहाँको भनाइ थियो ।
